Public procurement notice: Contract Notice
Published: 2024-02-26
Region: EL304
Contract type: Services
Procedure: Open procedure
CPV classification: 48000000 | 72000000 | 72262000: Software development services | 72500000 | 80533100
Estimated value: 11883000 EUR
Submission deadline: 2024-03-12
Award criteria: quality, price
EU fund: eu-funds

Technical requirements: Αντικείμενο της σύμβασης είναι η αναβάθμιση των Συστημάτων Πληροφορικής και της Ασφάλειας της Επιτροπής Κεφαλαιαγοράς μέσω προμήθειας συμπληρωματικού κεντρικού εξοπλισμού (αποθήκευσης δεδομένων, δικτυακού εξοπλισμού και εξοπλισμού ασφαλείας) και
Συστημικού Λογισμικού καθώς και προμήθεια ή / και ανάπτυξη Πληροφορικών Συστημάτων για τις ανάγκες της Επιτροπής Κεφαλαιαγοράς καθώς και παροχή σχετικών υπηρεσιών και υπηρεσιών Κυβερνοασφάλειας. Το έργο έχει ως στόχο την βελτιστοποίηση, μέσω του ψηφιακού εκσυγχρονισμού, των ψηφιακών ικανοτήτων της Επιτροπής Κεφαλαιαγοράς και την ενίσχυση των ψηφιακών εσωτερικών διαδικασιών της και της οργάνωσής της [παραγ. 1.3 & ΠΑΡΑΡΤΗΜΑ I της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης [παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2020-2021-2022) ίσο ή μεγαλύτερο από το 150% του προϋπολογισμού χωρίς ΦΠΑ του υπό ανάθεση Έργου, για το οποίο υποβάλλει προσφορά. Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης [παρ. 2.2.5 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. Συγκεκριμένα απαιτείται οι οικονομικοί φορείς, μεμονωμένα ή ως μέλη ένωσης, κατά τα τελευταία πέντε (5) έτη, από την καταληκτική προθεσμία υποβολής προσφορών στον παρόντα διαγωνισμό, έχοντας ποσοστό συμμετοχής ίσο ή μεγαλύτερο του 50%, να έχουν ολοκληρώσει ή να συντηρούν / υποστηρίζουν, έργα που να καλύπτουν τα στοιχεία (Α), (Β), (Γ) και (Δ) που αναφέρονται εκτενώς στην παράγραφο 2.2.6.1 της Διακήρυξης. Ο υποψήφιος μπορεί να επικαλεστεί ένα έργο ως απόδειξη κάλυψης περισσότερων του ενός από τα παραπάνω στοιχεία (Α έως Δ). Τουλάχιστον ένα (1) έργο από αυτά που θα επικαλεστεί ο υποψήφιος, θα πρέπει να είναι προϋπολογισμού άνω των πέντε εκατομμυρίων Ευρώ (5.000.000€), μη συμπεριλαμβανομένου ΦΠΑ και τυχόν δικαιωμάτων προαίρεσης [παρ. 2.2.6.1 της Διακήρυξης]. Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από: • Έναν (1) Υπεύθυνο Έργου • Δύο (2) Αναπληρωτές Υπεύθυνου Έργου, • Ένα (1) Στέλεχος Διασφάλισης Ποιότητας (QA) • Έναν (1) Τεχνικό Υπεύθυνο Περιβαλλόντων Εικονικοποίησης Yποδομών Πληροφορικής • Έναν (1) Τεχνικό Υπεύθυνο Δικτυακών Περιβαλλόντων Εικονικοποίησης Yποδομών Πληροφορικής • Δύο (2) Υπεύθυνους Ανάπτυξης Λογισμικού • Δύο (2) Υπεύθυνους Ασφάλειας Πληροφοριακών Συστημάτων • Ένα (1) Εξειδικευμένο Στέλεχος Ασφάλειας • Τέσσερεις (4) τουλάχιστον Επιχειρησιακούς Αναλυτές, • Δύο (2) τουλάχιστον Επιχειρησιακούς Αναλυτές εκ μέρους του κατασκευαστή του έτοιμου εμπορικού πακέτου Λογισμικού Εποπτείας της Αγοράς, • Δύο (2) τουλάχιστον Έμπειρους Μηχανικούς Πληροφορικής (Senior Software Engineer), • Πέντε (5) τουλάχιστον Μηχανικούς Ανάπτυξης Λογισμικού • Έναν (1) τουλάχιστον Ειδικό Business Intelligence (BI) Expert • Ένα (1) ειδικό σε θέματα Εθνικής και Ευρωπαϊκής νομοθεσίας Κεφαλαιαγοράς που να έχουν τα εκτενώς αναφερόμενα στην παρ. 2.2.6.2 της Διακήρυξης προσόντα. Ως τίτλος σπουδών πληροφορικής θεωρείται πτυχίο ΑΕΙ ή ΤΕΙ ή δίπλωμα Ηλεκτρολόγου Μηχανικού και Μηχανικού Υπολογιστών ή Μηχανικού Η/Υ και Πληροφορικής ή άλλος ισοδύναμος τίτλος σπουδών στην επιστήμη των υπολογιστών και της πληροφορικής από σχολή της ημεδαπής ή αντίστοιχων τμημάτων της αλλοδαπής. Σε περίπτωση ένωσης/κοινοπραξίας, η παραπάνω απαιτούμενη Τεχνική και Επαγγελματική ικανότητα μπορεί να καλύπτεται αθροιστικά από τα μέλη της ένωσης/κοινοπραξίας. [παρ. 2.2.6.2 της Διακήρυξης].
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VII – Υποδείγματα Εγγυητικών Επιστολών της παρούσας. Το ποσό της εγγυητικής επιστολής θα πρέπει να καλύπτει σε ευρώ (€) ποσοστό 1% του προϋπολογισμού του Έργου (μη περιλαμβανομένου ΦΠΑ), ήτοι ποσό εκατόν δέκα οκτώ χιλιάδων οκτακοσίων τριάντα ευρώ (118.830,00 €). [παρ.2.2.2.1 της Διακήρυξης].